ועדת העבודה, הרווחה והבריאות, כנסת 20, פרוטוקול מספר 421, 2017-01-16 10:40

אלי אלאלוף: היום ה-16 בינואר 2017, י"ח בטבת התשע"ז, השעה 10:40 ואני פותח את ישיבת ועדת העבודה, הרווחה והבריאות.

אלי אלאלוף: על סדר היום תקנות שירות התעסוקה (אגרה בעד בחינת מקצוע) (תיקון), התשע"ז-2016.

אלי אלאלוף: יש בתקנות האלה גם שינוי שם המשרד?

<עינב חליוה: כן.

אלי אלאלוף: אני רק רוצה לדעת אם מישהו יודע שהעבודה עברה לרווחה.

נורית קורן: בטח.

נורית קורן: מזמן.

נורית קורן: הצבענו על זה.

אלי אלאלוף: אני שומע בפרוזדור – ואני לא אגיד מי – אדם שהוא מאוד חשוב למערכת שאומר לי שזה עוד לא עבר.

אלי אלאלוף: זה עבר?

אלי אלאלוף: כולל הנושא של הכשרה מקצועית?

<אברי פולצ'ק: כן.

<אברי פולצ'ק: תחום התעסוקה בכלל, כל תחום התעסוקה, כל האגפים שקשורים לתחום התעסוקה, עברו למשרד העבודה.

נורית קורן: הם עברו באחריות.

נורית קורן: לא במבנה.

<אברי פולצ'ק: כן.

נורית קורן: הם עדיין יושבים באותו מקום.

אלי אלאלוף: מי מציג את התקנות?

<עינב חליוה: אנחנו מבקשים להאריך את התוקף של תקנות שירות התעסוקה (אגרה בעד בחינות מקצוע).

<עינב חליוה: אלה תקנות שמכוחן גובים אגרות בעד בחינות המקצוע שבפיקוח האגף להכשרה מקצועית.

<עינב חליוה: תוקף התקנות פג ב-31 לדצמבר 2016 ונכון להיום אנחנו מבקשים להאריך אותן בעשר שנים נוספות.

<עינב חליוה: המינימום שהחוק מאפשר לנו הוא שנתיים ואנחנו מבקשים לעשר שנים.

מאיר כהן: למה?

<עינב חליוה: כי החוק קובע מינימום של שנתיים.

<עינב חליוה: עד עכשיו לא היה שינוי.

מאיר כהן: אם החוק קובע מינימום של שנתיים, את לא יכולה לבקש עשר שנים.

<עינב חליוה: מינימום שנתיים.

<עינב חליוה: החוק אומר שתוקפן של התקנות יהיה שנתיים אלא שוועדת העבודה רשאית להאריכן מדי פעם לתקופה נוספת שלא תפחת משנתיים.

מאיר כהן: הבנתי.

מאיר כהן: סליחה.

מאיר כהן: מינימום שנתיים.

<עינב חליוה: אנחנו מבקשים עשר שנים משום שלדע

<עינב חליוה: תנו אין טעם להגיע כל שנתיים אם אין שינוי מהותי.

אלי אלאלוף: ואם יש שינוי מהותי, אפשר לבוא בתוך עשר השנים.

<עינב חליוה: כן.

<עינב חליוה: אם נראה שיש שינוי מהותי.

נורית קורן: על מה האגרה?

עבדאללה אבו מערוף: כמה זה עולה?

<אברי פולצ'ק: אנחנו בוחנים בשרשרת ארוכה מאוד של מקצועות.

<אברי פולצ'ק: בדרך כלל מבחן עיוני ומבחן מעשי ולכן האגרה היא עבור הבחינות כפי שהיא מוגדרת בחוק.

<אברי פולצ'ק: אנחנו לא בוחנים עבור כל המקצועות אלא עבור כמה מקצועות שעברו תהליך הסדרה.

<אברי פולצ'ק: הרעיון של האגרה הוא שהיא מכסה בערך כחמישים אחוזים מהעלות של הבחינה וחמישים אחוזים הנותרים המשרד משתתף בהוצאות.

מאיר כהן: פנה אלי איגוד השרברבים.

מאיר כהן: הם טענו שכבר שנה אתם לא מקיימים בחינות.

מאיר כהן: האם זה נכון?

<אברי פולצ'ק: זה נשמע מאוד לא הגיוני.

מאיר כהן: בדקתי את זה עם רשם הקבלנים והוא אמר לי שאכן זה כך.

מאיר כהן: כבר שנה עומדים בתור שרברבים שלא מקיימים להם בחינות.

<אברי פולצ'ק: האם אנחנו מדברים על קבלנים או על שרברבים?

מאיר כהן: לא.

מאיר כהן: לא קבלנים.

מאיר כהן: שרברבים.

<אברי פולצ'ק: השרברב התברואתי הוא מקצוע שעבר תהליך של הסדרה.

מאיר כהן: רק שרברב תברואתי עבר הסדרה?

<אברי פולצ'ק: כך זה נקרא.

<אברי פולצ'ק: האינסטלטור הוא שרברב תברואתי והוא מחולק לשתי רמות, לסוג אחד וסוג שתיים.

אלי אלאלוף: איך מפסיקים בחינה לפני שמתחילים את הבחינה המחליפה?

<אברי פולצ'ק: אנחנו עובדים בסדרה של מאגרים אנחנו בונים מאגרים של מאות שאלות.

אלי אלאלוף: היו בחינות ועכשיו אתה אומר שהפסקתם את הבחינות כדי לבנות.

<אברי פולצ'ק: לא הפסקנו את הבחינות.

אלי אלאלוף: מתי בפעם האחרונה הייתה בחינה של שרברבים?

<אברי פולצ'ק: אני לא יודע.

<אברי פולצ'ק: אני מוכן לבדוק את זה.

<אברי פולצ'ק: אני בטח לא זוכר מתי הייתה כל בחינה.

אלי אלאלוף: בסדר.

אלי אלאלוף: אני אשמח לקבל תשובה על זה.

נורית קורן: יכול להיות שיש מינימום של אנשים שצריכים לעשות את הבחינה.

מאיר כהן: לא.

<אברי פולצ'ק: אני מנסה להגיד שמקצוע שעבר תהליך הסדרה, לא כל המקצועות עדיין עברו תהליך של הסדרה, העובדה שיש לו רמת סיווג מקצועית מסוימת, זה אומר שזה עבר תהליך של הסדרה.

מאיר כהן: איזה מקצוע לא עבר הסדרה?

<אברי פולצ'ק: למשל גרפיקה ממוחשבת עדיין לא עברה תהליך של הסדרה.

<אברי פולצ'ק: עיבוד שבבים ממוחשב.

מאיר כהן: אתה יודע כמה הכשרות יש לגרפיקה ממוחשבת?

מאיר כהן: הייתי ראש עיר וכל שבוע היינו פותחים הכשרה כזאת וזה עדיין לא עבר הסדרה?

<אברי פולצ'ק: לא כולם.

<אברי פולצ'ק: מה שנמצא עכשיו בתהליך של הסדרה מאוד אינטנסיבי והוא לקראת סיום, זה כל הנושא של עיבוד השבבים הממוחשב.

אלי אלאלוף: של ה-CNC שעוד מעט עובר מן העולם.

<אברי פולצ'ק: ממש לא.

עבדאללה אבו מערוף: מה גובה האגרות?

מאיר כהן: לפני האגרה.

מאיר כהן: אני כמנהל בית ספר מקצועי מוציא תחת ידי תלמיד בכיתה י"ב שהוא למד את ה-CNC.

מאיר כהן: האם הוא יוצא עם התעודה שלכם?

<אברי פולצ'ק: כן.

<אברי פולצ'ק: יש שלב שהוא שלב מקדים.

מאיר כהן: בטכנולוגיה הישנה הוא היה מסיים י"ב ואז הוא היה ניגש לבחינה שלכם אחרי הצבא.

<אברי פולצ'ק: לא.

מאיר כהן: היום אתם מעניקים לבית הספר.

<אברי פולצ'ק: ודאי.

מאיר כהן: אז איך זה שעדיין לא סגרתם?

מאיר כהן: יש בתי ספר שמכשירים תלמידי כיתה י"ב.

<אברי פולצ'ק: אין דבר כזה.

<אברי פולצ'ק: בתי הספר שעובדים תחת הפיקוח של משרד העבודה נבחנים כולם.

מאיר כהן: מה עם רשת עמל?

<אברי פולצ'ק: עמל של משרד הכלכלה נבחן בבחינות של משרד הכלכלה.

<אברי פולצ'ק: עמל של משרד החינוך - - -

נורית קורן: רגע.

נורית קורן: זה לא בסדר.

מאיר כהן: זה מדהים.

נורית קורן: אתה רוצה להגיד לי שבכלכלה נשאר עכשיו משהו של הכשרה מקצועית?

מאיר כהן: בוודאי.

נורית קורן: איך יכול להיות?

<עינב חליוה: בתי הספר המקצועיים של משרד העבודה עוברים את המבחנים של משרד העבודה.

<עינב חליוה: זה מה שהוא אומר.

נורית קורן: אני מכירה את משרד התעשייה והכלכלה כמו את כף היד שלי.

אלי אלאלוף: עכשיו המשרד עובר לחבר שלי.

אלי אלאלוף: כמה עולה בחינה?

<אברי פולצ'ק: בחינה היא מוצר שכולל את תהליך ההכנה שלו.

עבדאללה אבו מערוף: כמה זה עולה?

עבדאללה אבו מערוף: שקל?

עבדאללה אבו מערוף: עשרה שקלים?

עבדאללה אבו מערוף: מאתיים שקלים?

<אברי פולצ'ק: בסביבות עשרים אלף שקלים להכין שאלון בחינה.

עבדאללה אבו מערוף: אני שואל על גובה האגרה.

<אברי פולצ'ק: תלוי.

<אברי פולצ'ק: היא בין 150 ל-300 שקלים.

נורית קורן: תלוי במקצוע.

<אברי פולצ'ק: בתקנות בודק שכר כתוב 300 שקלים עלות בחינה.

נורית קורן: אני שמעתי שהם עוד לא התחילו.

<אברי פולצ'ק: האגרה מתעדכנת עם המדד.

מאיר כהן: טייס אוטומטי של המדד.

אלי אלאלוף: היועצת המשפטית רוצה לתקן אותך במשהו.

<יעל סלנט: מה זה בין 150 ל-300 שקלים.

<יעל סלנט: תקנות שירות התעסוקה מדברות על אגרה בשיעור מלא.

<יעל סלנט: 142 שקלים.

<אברי פולצ'ק: כן.

<אברי פולצ'ק: משהו כזה.

<יעל סלנט: יש אגרה חלקית של 68 שקלים.

<אברי פולצ'ק: נכון.

<יעל סלנט: איך הגעת ל-300 שקלים.

<אברי פולצ'ק: הבאתי את הדוגמה של ה-300 שקלים שבמקום אחר יש עיגון מסודר של החוק שזה שינה.

<יעל סלנט: בוא נבהיר על איזה אגרות אנחנו מדברים.

אלי אלאלוף: נקרא את התקנות.

<יעל סלנט: תקנות שירות התעסוקה (אגרה בעד בחינת מקצוע) (תיקון), התשע"ז-2016 בתוקף סמכותי לפי סעיף 59(ב) לחוק שירות התעסוקה, התשי"ט-1959, באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת העבודה, הרווחה והבריאות של הכנסת, אני מתקין תקנות אלה: תיקון תקנה 4 בתקנה 4 לתקנות שירות התעסוקה (אגרה בעד בחינת מקצוע), התש"ס-2000 (להלן – התקנות העיקריות), במקום "המנהל הכללי של משרד התעשייה, המסחר והתעסוקה" יבוא "המנהל הכללי של משרד העבודה, הרווחה והשירותים החברתיים".

<יעל סלנט: תיקון תקנה 5 בתקנה 5 לתקנות העיקריות, במקום "עד ליום ב' בטבת התשע"ז (31 בדצמבר 2016) יבוא "עד ליום כ"א בטבת התשפ"ז (31 בדצמבר 2026)".

<יעל סלנט: כפי שציינה עינב, התקנות האלה פגו ב-31 בדצמבר 2016 ולפי הדברים שהובאו לידיעת הייעוץ המשפטי לוועדה, החל מה-31 בדצמבר ועד היום לא נגבו אגרות ואנחנו רוצים רק לוודא שברור לכם שעד פרסום התקנות, שזה המועד שבו התקנות נכנסות לתוקף, עד אז אתם בעצם לא גובים אגרות כי אין לכם סמכות לגבות אותן.

<אברי פולצ'ק: לכן הם נבחנים ללא תשלום אגרות אבל ממשיכים את מערכת ההכשרה כרגיל.

<יעל סלנט: בסדר.

<יעל סלנט: אבל המועד הרלוונטי הוא מועד פרסום התקנות.

נורית קורן: הם רוצים לעשר שנים.

נורית קורן: אני הייתי נותנת רק לחמש שנים כדי שאז יבואו לוועדה.

<יעל סלנט: סכום האגרה, אגב, לא השתנה המון שנים.

אלי אלאלוף: רק בזכות זה שהם הגיעו אחרי שבועיים להאריך את תוקף התקנה, כבר מגיע להם.

אלי אלאלוף: זה לא מקובל.

אלי אלאלוף: הפתעתם אותנו לטובה.

<עינב חליוה: אני אציין שכבר בנובמבר פנינו לוועדת האגרות המשרדית והאוצר דחה לנו את הוועדה.

אלי אלאלוף: אם כן, זה חתום.

אלי אלאלוף: יש לנו אישור של שר האוצר.

אלי אלאלוף: מי בעד אישור התקנות?

אלי אלאלוף: מי נגד?

אלי אלאלוף: בעד – פה אחד

אלי אלאלוף: התקנות התקבלו פה אחד.

אלי אלאלוף: תודה.

נורית קורן: אני רק רוצה לדעת לגבי בודקי שכר.

נורית קורן: כשאני ביררתי, הבנתי שעוד לא קיים המקצוע ועוד אין הכשרות.

<אברי פולצ'ק: התקנות לא נחתמו ולכן אי אפשר לעשות הכשרות.

נורית קורן: מתי זה יתחיל?

<אברי פולצ'ק: צריך לשאול את שר העבודה.

אלי אלאלוף: תודה.

אלי אלאלוף: הישיבה נעולה.